|  |  |
| --- | --- |
| *Naziv obveznika* | *DJEČJI VRTIĆ SISAK STARI* |
| *Broj RKP-a* | *28895* |
| *Sjedište obveznika* | *SISAK* |
| *Matični broj* | *03978281* |
| *Adresa sjedišta obvezanika* | *Lonjska 19* |
| *OIB* | *16572476333* |
| *Razina* | *21* |
| *Razdjel* | *0* |
| *Šifra djelatnosti prema NKD-u* | *8510* |
| *Šifra županije* | *3* |
| *Šifra grada* | *391* |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2024. GODINE**

**UVOD**

Dječji vrtić Sisak Stari osnovan je 22. srpnja 1992., a pravni sljednik je Dječjeg vrtića „Nada Dimić“ osnovanog 1947. godine.

Popis zakonskih i podzakonskih akata:

Zakon o predškolskom odgoju i obrazovanju

Državni pedagoški standard predškolskog odgoja i obrazovanja

Pravilnik o sadržaju i trajanju programa predškole

Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću

Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima

Pravilnik o načinu i uvjetima polaganja stručnog ispita odgojitelja i stručnih suradnika u dječjim vrtićima

Pravilnik o radu Dječjeg vrtića Sisak Stari

Godišnji plan i program Dječjeg vrtića Sisak Stari

Program za cjeloživotno učenje uspostavljen je odlukom Europskog parlamenta i Vijeća EU (br.1720/2006/EC) 2006. godine

Vrtić obavlja svoju djelatnost u šest objekata smještenih na šest lokacija, obuhvaća 683 djece u redovitom programu, raspoređenih u 33 odgojne skupine.

Redoviti programi:

* Redovni 7-10-satni program za djecu od navršene prve godine života do polaska u školu
* Redovni 4-6-satni program za djecu od navršene prve godine života do polaska u školu

Kraći programi za djecu od 4 do 7 godina:

* Dječji zbor Tičeki
* Engleski jezik
* Kraći program kinezioloških aktivnosti
* Kraći program tradicionalnih plesova i igara
* Ritmika i ples

Bitni događaji koji su obilježili poslovanje u 2024.:

* Nabava nove opreme za kuhinju na objektu Ciciban (kuhinjski robot i parnokonvekcijska peć)
* Nabava nove ventilacije u kuhinji na objektu Različak
* Zamjena starih garderobnih ormarića na objektu Ciciban
* Izvođenje spuštenih stropova na objektu Ciciban

Odgovorna osoba/ravnateljica: Lana Šakić

Voditeljica računovodstva: Ivana Livaja

**Bilješke uz Izvještaj o prihodima i rashodima, primicima i izdacima**

**PR-RAS**

**6 – Prihodi poslovanja**

**6361 –** Prihodi iz državnog proračuna u 2023. godini iznosili su 32.878,20 eura, a u 2024.godini 34.845,52, što čini povećanje 6 %. Dječji vrtić Sisak Stari u 2024. godini ostvario je više prihoda iz državnog proračuna radi većeg broja djece u programu predškole i djece s teškoćama u razvoju. Dobivena sredstva troše se namjenski za nabavu didaktičkih sredstava, likovnog materijala, stručno usavršavanje odgojitelja i nabavu literature radi povećanja kvalitete tih programa.

**6382 –** Dječji vrtić Sisak Stari u 2023. godini nije ostvario prihod od prijenosa EU sredstava, dok je u 2024. godini ostvario 53.872,19 za provedbu projekta „Nadogradnja vrtićkih jedinica i energetska obnova objekta Različak. Projekt se provodio u 2023. godini, dok su nakon završnog zahtjeva za nadoknadom sredstava sredstva uplaćena u 2024. godini.

**6631 -** U 2023.godini, vrtić je ostvario prihode od donacija u iznosu od 1.582,15 od Euroherc osiguranja i od fizičke osobe u svrhu financiranja troškova nabave sredstava za rad s djecom, dok u 2024. godini nije primio tekuće donacije

**6631 -** U 2023.godini, vrtić nije ostvario prihode od kapitalnih donacija, a u 2024. godini je dobio donaciju drvene kućice za djecu od Liber Media d.o.o. (1.785,92), te donaciju kombi vozila Doma kulture Kristalna kocka vedrine (1.000,00).

**6711 –** Vrtić je u 2023. godini ostvario prihode iz nadležnog proračuna u iznosu od 2.743.968,21 eura, a u 2024. godini 3.534.813,39 eura što čini povećanje 28%. Rast prihoda iz nadležnog proračuna u 2024. godini ostvaren je radi porasta rashoda za zaposlene, te rasta troškova redovnog poslovanja uslijed povećanja cijena hrane, režijskih troškova i ostalog materijala i usluga potrebnih za redovan rad vrtića.

**3 – Rashodi poslovanja**

**3111 –** Rashodi za za plaće u 2023. godini iznosili su 2.314.709,40 eura, dok u 2024. godini iznose 2.867.269,37 eura.Povećanje rashoda za zaposlene za 24% odnosi se na rast plaća i početka primjene modificiranog načela priznavanja prihoda i rashoda. Isti razlozi odnose se na povećanja na šiframa **3132 –** Doprinosi za obvezno zdravstveno osiguranje 22%**.** Radi izmjena poreznih propisa došlo je i do povećanjana šifri **312 –** ostali rashodi za zaposlene gdje povećanje iznosi 15%.

**3212 –** Naknade za prijevoz, za rad na terenu i odvojeni život smanjene su odnosu na 2023. godinu radi primjene modificiranog načela priznavanja prihoda i rashoda. U 2023. godini iznosile su 110.622,92 eura dok u 2024. godini iznose 101.199,29 što je razlika za jedan mjesec troškova više koji su evidentirani u 2023. godini.

**3213 –** Stručna usavršavanja zaposlenika u 2023. iznosila su 7.266,38 eura, dok u 2024. godini iznose 8.333,69 eura. Do povećanja od 14% došlo je radi povećanja želje zaposlenika za cjeloživotnim učenjem i stjecanjem novih znanja i vještina u obavljanju svojih poslova.

**3221 –** Rashodi za uredski materijal i ostale materijalne rashode bilježe pad od 20%. U 2023. godini iznosili su 106.119,37 eura, a u 2024. godini iznose 85.443,64 eura što ukazuje na smanjenje rashoda radi kupovine didaktike za Montessori programe u projektu „Vrtić po mjeri obitelji“

**3223** – rashodi za energiju u 2023. godini iznosili su 85.591,92 eura dok su u 2024. godini iznosili 75.001,99 eura do čega je došlo radi zaprimanja računa za prosinac 2024. godine nakon roka usklađenja s osnivačem.

**3224** – rashodi za materijal za održavanje vrtića u 2023. godini iznosili su 21.573,94 eura, a u 2024. godini oni iznose 17.985,88 što je smanjenje rashoda od 17% radi kupnje materijala za postavljanje zidnih obloga u objektu Pčelica u 2023. godini

**3225** – rashodi za nabavu sitnog inventara u 2023. godini iznose 4.836,21 eura dok u 2024. godini iznose 7.904,20 eura što je povećanje od 63% radi nabave kuhinjskih potrepština (termos posuda, kolica za serviranje, ostalog posuđa..), puhača lišća, te nabavu Bluetooth zvučnika za sve dječje sobe

**3227 –** Rashodi za službenu radnu odjeću i obuću 2023. godine iznose 10.854,91 eura, a 2024. godine 3.145,02 eura što je smanjenje od 71%.Službena radna odjeća i obuća nabavlja se periodično, prema propisima zaštite na radu.

**3231** – Rashodi za usluge telefona, pošte i prijevoza u 2024. godini iznose 31.655,73 eura dok su u 2023. godini iznosili 22.802,27 eura. Do povećanja od 39% došlo je uslijed promjene teleoperatera i plaćanja troškova opreme i priključnih prostojbi sukladno ugovoru kojeg je osnivač potpisao s novim teleoperaterom.

**3232 –** Rashodi za usluge održavanja u 2023. godini iznosili su 47.408,16 eura, dok su 2024. godini iznosili 60.489,41 eura.2024. godine rashodi za usluge održavanja bili su uvećani 28% radi postavljanja nove ventilacije u kuhinji objekta Različak, te izvođenja spuštenih stropova na objektu Ciciban

**3233 -** Usluge promidžbe i informiranja u 2023. godini iznosile su 8.553,78 eura dok u 2024. godini iznose 788,85 eura i umanjene su 91% radi provedbe projekta „Vrtić po mjeri obitelji“ u 2023. godini

**3236** – Povećanje rashoda za zdravstvene usluge za 10% odnosi se na sanitarne preglede i prethodne preglede novih zaposlenika

**3237 –** U 2023. godini rashodi za intelektualne usluge iznosili su 84.316,54 eura radi izrade projektne dokumentacije za nadogradnju vrtića Različak u sklopu projekta „Nadogradnja vrtićkih jedinica i energetska obnova objekta Različak“. U 2024. godini oni iznose 6.263,44 eura što je umanjenje 93%

**3238** – Računalne usluge u 2023. godini iznosile su 4.616,23 eura, u 2024. iznose 5.428,55 što je povećanje od 18%. U 2024. godini povećane su usluge za računovodstvene programe radi većeg broja korisnika aplikacija.

**3291** – Naknade za rad Upravnog vijeća smanjene su odnosu na 2023. godinu radi primjene modificiranog načela priznavanja prihoda i rashoda. U 2023. godini iznosile su 9.389,53 eura dok u 2024. godini iznose 8.758,01 što je razlika za jedan mjesec naknada više koje su evidentirane u 2023. godini.

**3292 -** Do povećanja rashoda za premije osiguranja došlo je radi izmjena u vremenu naplate, dok se opseg osiguranja nije povećavao. U 2023. godini premija osiguranja iznosila je 3.036,91 prema terećenjima koje nam je dostavljao osnivač, dok u 2024. godini iznosi 7.062,18 eura prema računima osiguravatelja.

**3293** – Rashodi za reprezentaciju u 2023. godini iznosili su 1.076,05 eura, u 2024. godini iznose 626,63, što je smanjenje od 42%. U 2023. godini rashodi su bili uvećani radi provođenja projekta „Vrtić po mjeri obitelji“

**3295 -** Vrtić u 2023. godini ostvaruje rashode za pristojbe i naknade u iznosu od 2.479,60 eura, a u 2024. godine oni iznose 1.471,65 eura. Do smanjenja od 41% dolazi radi prestanka obveze plaćanja naknade za neispunjenje kvote zapošljavanja invalida. Vrtić od 2024. godine ispunjava obvezu kvotnog zapošljavanja osoba s invaliditetom.

**3299** – Na rashode za ostale nespomenute rashode poslovanja odnose se rashodi protokola koji su isključivo vijenci i svijeće za preminule članove uže obitelji zaposlenika i s tim u svezi je i porast rashoda od 67% u odnosu na prethodno razdoblje.

**4 – Rashodi za nabavu nefinancijske imovine**

**4227 -** Rashodi za nabavu opreme u 2023. godini iznose 8.434,06 eura dok u 2024. godini iznose 45.795,08 eura, što je povećanje od 443% nastalo radi nabave nove parnokonvekcijske peći i kuhinjskog robota za kuhinju na Cicibanu, te za nabavu novih garderobnih ormarića za djecu u objektu Ciciban.

**4231** - U 2024. godini vrtić je od Doma kulture Kristalna kocka vedrine kao donaciju dobio kombi vozilo knjigovodstvene vrijednosti 1.000,00 eura, za potrebe prijevoza opreme i materijala.

**4262** – U 2024. godini rashodi za ulaganje u računalne programe odnose se na 3 licence za aplikaciju 192 – salda konti unutar LC SPI aplikacija.

**Prikaz strukture ukupnih rashoda i izdataka za razdoblje od 2022. do 2024. godine**

|  |  |  |  |  |  |  |  |
| --- | --- | --- | --- | --- | --- | --- | --- |
| Razred | Rashodi/izdaci | 2022. godina | | 2023. godina | | 2024. godina | |
| Iznos - € | % | Iznos - € | % | Iznos - € | % |
| 3 | Rashodi poslovanja | 2.643.175,49 | 98,82% | 3.631.994,74 | 99,77% | 4.164.677,02 | 98,88% |
| 4 | Rashodi za nabavu nefinancijske imovine | 31.510,92 | 1,18% | 8.434,06 | 0,23% | 47.243,02 | 1,12% |
| 5 | Izdaci za financijsku imovinu i otplatu zajmova | 0,00 | 0,00% | 0,00 | 0,00% | 0,00 | 0,00% |
|  | Ukupno | 2.674.686,41 | 100,00% | 3.640.428,80 | 100,00% | 4.211.920,04 | 100,00% |

**Bilješke uz Bilancu**

**BIL**

**IMOVINA**

**0 – Nefinancijska imovina**

**01 – Neproizvedena dugotrajna imovina**

Radi godišnjeg obračuna amortizacije, neproizvedena dugotrajna imovina u potpunosti je amortizirana, i njezina vrijednost je 0,00 eura.

**02 – Postrojenja i oprema**

Struktura ove imovine odnosi se na građevinske objekte, opremu, vozila i ulaganja u računalne programe. U 2024. godini njezina vrijednost nije se značajno mijenjala i iznosi 250.294,73 eura.

**1 – Financijska imovina**

Ukupan iznos financijske imovine iznosi 106.334,46 eura što je povećanje od 15% radi potraživanja:

**129 -** ostala potraživanja odnose se na potraživanje naknada za bolovanje na teret HZZO-a koje vrtić isplaćuje, a HZZO naknadno izvrši povrat naknada. Na dan 31.12.2024. ona iznose 6.768,04 eura što je povećanje u iznosu od 17% u odnosu na isto vrijeme u prethodnom razdoblju.

**16 – Potraživanja za prihode poslovanja**

Potraživanja za prihode poslovanja sastoje se od 165 – potraživanja za fakture izdane korisnicima usluga. U 2024. godini ona iznose 21.321,76 eura što je povećanje za 10% u odnosu na prethodno razdoblje kada su potraživanja iznosila 19.361,06 eura.

**167 –** Potraživanja proračunskih korisnika za sredstva uplaćena u nadležni proračun veća su od prethodnog razdoblja i iznose 9.457,98 eura. U prethodnom razdoblju radi negativnog salda, isti se prenosio na račun obveza - 23958

**169 – Ispravak vrijednosti potraživanja**

Sukladno članku 37. Pravilnika o proračunskom računovodstvu, od 2018. godine obračunava se ispravak vrijednosti potraživanja. Ukupan ispravak vrijednosti potraživanja iznosi 3.115,22 eura.

Na računu 169vidljivo je smanjenje u odnosu na prethodno razdoblje do kojeg je došlo radi podmirenja potraživanja na koji je obračunat ispravak potraživanja u iznosu od 1.414,34 eura.

**OBVEZE I VLASTITI IZVORI**

**2 – Obveze**

Ukupne obveze iznose 356.629,19 eura što je povećanje za 4% u odnosu na 2023. godinu kada su obveze iznosile 237.266,01 eura

**231 –** Obveze za zaposlene iznose 322.688,33 eura što je povećanje od 36% radi povećanja plaća zaposlenima

**239 –** Ostale tekuće obveze bilježe pad za 95% na računu 23958 koji je nastao radi negativnog salda na računu 167 u 2023. godini. U 2024. godini došlo je do zatvaranja obveza za povrat u nadležni proračun.

**9 – Vlastiti izvori**

**922 – Višak/manjak prihoda**

Saldo na kraju godine utvrđen je prebijanjem računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine) na razini osnovnog računa. Utvrđen je manjak prihoda poslovanja u iznosu od 220.608,82, te manjak prihoda od nefinancijske imovine u iznosu 47.243,02 eura.

Metodološki manjak ostvaren iz općih prihoda i primitaka iznosi 289.082,85 eura te se odnosi na rashode za zaposlene, naknade članovima Upravnog vijeća, te druge materijalne rashode iz prosinca, a prikazani su radi primjene modificiranog načela priznavanja rashoda.

Kako se rashodi priznaju po prirodnoj vrsti u trenutku nastanka obveze, a prihodi u trenutku plaćanja obveza, manjak će biti pokriven u trenutku isplate navedenih rashoda u siječnju 2025. godine. Ista metodologija odnosi se i na manjak ostvaren iz izvora 5.3. i radi se o sredstvima za osiguranje fiskalne održivosti vrtića.

Iz navedenih razloga **9 – Vlastiti izvori** imaju pozitivan predznak jer su ukupne obveze, odnosno metodološki manjak, manje od imovine/izvora vlasništva. U nastavku je prikazana struktura viška/manjka prihoda **- 922**

**Prikaz rezultata po izvorima**

|  |  |  |
| --- | --- | --- |
| **Izvor** | **Naziv** | **Iznos** |
| 1.0. | OPĆI PRIHODI I PRIMICI | -289.082,85 |
| 4.0. | PRIHODI ZA POSEBNE NAMJENE - PRORAČUNSKI KORISNICI | 33.714,86 |
| 5.3. | PRIHODI OD TEKUĆIH POMOĆI IZ DRŽAVNOG PRORAČUNA | -15.465,19 |
| 5.3.1. | PRIHODI OD TEKUĆIH POMOĆI IZ DRŽAVNOG PRORAČUNA - PK | 2.981,34 |
|  | **Ukupno** | **-267.851,84** |

**96 –** Obračunati prihodi poslovanja odnose se na potraživanja za prihode (165) umanjena za ispravak vrijednosti potraživanja (169). U 2024. godini bilježe rast od 21% i znose 18.206,54 eura što ukazuje da se potraživanja sve više sastoje od novijih potraživanja dok su starija potraživanja naplaćuju.

**Bilješke uz Izvještaj o rashodima prema funkcijskoj klasifikaciji**

**RAS-funkcijski**

Dječji vrtić povezan je uz funkciju **0911 Predškolsko obrazovanje** dok se troškovi prehrane djece iskazuju u okviru funkcije **096 Dodatne usluge u obrazovanju** i ona iznose 246.796,30 eura.

**Prikaz kretanja funkcijske klasifikacije 096 – Dodatne usluge u obrazovanju**

**Bilješke uz Izvještaj o obvezama**

**OBVEZE**

Podatak o stanju nedospjelih obveza na kraju razdoblja s obzirom na rokove dospijeća tih obveza:

|  |  |
| --- | --- |
| **Nedospjele obveze na kraju izvještajnog razdoblja** | |
| a) Rok dospijeća - 1 do 60 dana | 355.979,76 |
| b) Rok dospijeća - 61 do 180 dana | - |
| c) Rok dospijeća - 181 do 360 dana | - |
| d) Rok dospijeća preko 360 dana | - |
| **UKUPNO** | **355.979,76** |

**Specifikacije nedospijelih obveza**

|  |  |  |
| --- | --- | --- |
| ***Obveze*** | ***Opis*** | ***Iznos*** |
| *231* | Obveze za zaposlene (plaća za 12.mj) | 322.688,33 |
| *232* | Obveze za materijalne rashode | 29.350,67 |
| *239* | Ostale tekuće obveze | 3.940,76 |
|  | **UKUPNO** | **355.979,76** |

Rast obveza na kraju izvještajnog razdoblja vezan je za povećanje ukupnih troškova poslovanja vrtića što je rezultat rasta cijena i povećanja rashoda za zaposlene.

**Bilješke uz Izvještaj o promjenama u vrijednosti i obujmu imovine i obveza**

**P-VRIO**

Dječji vrtić Sisak Stari u 2024. godini nije imao promjene na obujmu imovine unutar računa 915 računskog plana.

Sisak, 27. siječanj 2025.

Bilješke sastavila Ravnateljica

Ivana Livaja Lana Šakić